El circuit de la Reebok Spartan Race Paterna invita a posar obstacles mai vistos a Espanya
09/11/2015

# El circuit de la Reebok Spartan Race Paterna invita a posar obstacles mai vistos a Espanya

[![Participants durant una edició anterior de la Reebok Spartan Race](/images/noticias/2015/11/grupo-spartan.jpg)](/images/noticias/2015/11/grupo-spartan.jpg)

09.11.2015

La Reebok Spartan Race conquistarà Paterna el pròxim 28 de novembre amb la disputa de dos de les seues proves

L’organització de la Reebok Spartan Race València ja comença a desvelar els primers detalls del que serà el circuit valencià. Un recorregut que sorprendrà a més de u, combinant les experiències que ja s’han viscut a Madrid i Barcelona, a més de mostrar grans novetats que encantaran a espartans i espartanes.

Per a explicar estes noves incorporacions, que faran a la Reebok Spartan Race Paterna una de les més espectaculars a Espanya, res millor que Ángel Sanz, el seu director de carrera que desgrana, fins on pot, el circuit espartà. “Els que saben d’açò diuen que serà un recorregut sucós i divertit. Crec que té una mescla molt interessant. Paterna sorprendrà amb un recorregut combinat amb aspectes de Barcelona i Madrid. El primer molt més natural i amb desnivells; i el segon més pla i sec”, explica Sanz.

A Paterna els corredors lliscaran per un circuit ple de bosc i arbres, acompanyat per una pedrera abandonada, una zona d’antigues maniobres militars… En resum, “crec que la gent al final es va a sorprendre amb el recorregut”, garanteix Sanz.

Però no serà només el recorregut el que cride l’atenció, l’espectacle el posaran els obstacles. Ángel Sanz ens explica que hi haurà algunes proves que “es mantindran fixes”, com per exemple: pujar la corda, botar el foc, enfilar el mur, superar la piràmide o la paret esvarosa. No obstant això, el recorregut valencià “invita a posar alguns obstacles nous i la sorpresa és part del joc, així que, de moment, no et puc desvelar quins són”, comenta el director de l’esdeveniment.

Preguntat pels participants, que ja superen els 4.200, Ángel Sanz ens conta que per a aquells que ja coneixen la Spartan, “els diria que els va a sorprendre molt positivament perquè és una carrera molt diferent de qualsevol. Així que vagen amb la ment oberta a disfrutar de quelcom diferent”, apunta l’espartà major de l’esdeveniment.

En el cas dels principiants, “els diria que la Spartan els donarà joc per a disfrutar. Si no tens cap expectativa, has de saber que és una carrera dura però que s’ajusta prou a la realitat física de cada un“, declara. A més, anima a aquells que encara tenen dubtes de participar en una Esprint, perquè quan acaben eixa carrera sentiran una satisfacció extrema per haver aconseguit un repte dur, però al que sens dubte s’enganxen…

![ Una participante durante una edición anterior de la Reebok Spartan Race ](/images/noticias/2015/11/mujer-spartan.jpg " Una participante  durante una edición anterior de la Reebok Spartan Race ")

Un poc més que una carrera

Però la Spartan Race València va més enllà de les seues grans proves Esprint i Súper. Els espartans i espartanes podran compartir els seus èxits amb familiars i amics en la zona de festival que, com ens conta Angel, “serà molt divertida i recomanaria a tots que vagen amb ganes de quedar-se. No sols cal córrer la carrera sinó quedar-se després perquè vos aneu a divertir, sobretot els xiquets que ho van a passar bomba i la Spartan Junior serà increïble”, exposa.

Des de les 8:00h del matí fins que acabe l’últim l’Esprint, “es van a viure experiències diferents”. S’espera a David Casinos, el primer corredor invident a fer una Spartan Race. Respecte d’això, “ens conten històries molt commovedores, com una persona que li han amputat una cama que ve disposada a córrer la Spartan. Serà una vivència espectacular per a tots, t’agrade o no t’agrade l’esport”, assegura Sanz.

QUÈ ÉS LA SPARTAN RACE?

La Spartan Race va ser premiada com a millor carrera d’obstacles en 2012 per la revista Outside i és el primer circuit amb classificació mundial i Campionats del Món. La primera edició de la Spartan Race es va realitzar en 2010 en Vermont (EUA). Des de llavors, més de 60 països han acollit algun esdeveniment Spartan Race ajudant a milers de participants a “alliberar el seu guerrer interior”, com indica el seu fundador Joe DeSena.

SOBRE LA REEBOK SPARTAN RACE

La Reebok Spartan Race va ser premiada com a millor carrera d’obstacles en 2012 per la revista Outside i és el primer circuit amb classificació mundial i Campionats del Món. La primera edició de la Spartan Race es va realitzar en 2010 en Vermont (EUA). Des de llavors, més de 60 països han acollit algun esdeveniment Spartan Race ajudant a milers de participants a “alliberar el seu guerrer interior”, com indica el seu fundador Joe DeSena.